หนี้สาธารณะเพิ่ม4เดือนต่อเนื่อง
สบน. เผยหนี้สาธารณะเพิ่ม4เดือนต่อเนื่อง
2 พ.ย. 2553

สบน. เผยหนี้สาธารณะเพิ่ม4เดือนต่อเนื่อง
นายจักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) กล่าวว่า หนี้สาธารณะคงค้างถึงสิ้นเดือน ส.ค. 2553 มีจำนวน 4.26 ล้านล้านบาท หรือ 42.66% ของผลิตภัณฑ์มวลรวมภายในประเทศ หรือ จีดีพี เทียบกับเดือนก่อนหน้าหนี้สาธารณะเพิ่มขึ้น 1.5 หมื่นล้านบาท
ทั้งนี้ หนี้สาธารณะเพิ่มขึ้นเป็นเดือนที่ 4 ติดต่อกัน นับตั้งแต่เดือน พ.ค. 2553 ซึ่งหากนับรวมหนี้ที่เพิ่มขึ้นในรอบ 4 เดือน มีมูลค่า 1.57 แสนล้านบาท
นอกจากนี้ หากนับตั้งต้นปีที่ผ่านมาในรอบ 8 เดือน หนี้สาธารณะเพิ่มขึ้น 9 เดือน มีเพียงเดือน เม.ย. 2553 ที่หนี้สาธารณะลดลง 1.57 หมื่นล้านบาท ทำให้ในรอบ 8 เดือน หนี้สาธารณะเพิ่มขึ้น 2.92 แสนล้านบาท
สำหรับหนี้ที่เพิ่มสูงขึ้นอย่างต่อเนื่อง มาจากสาเหตุหลักคือการกู้เพื่อชดเชยการขาดดุลปีงบประมาณ 2553 และ ปีงบ 2554 และการกู้เงินเพื่อก่อสร้างโครงการไทยเข้มแข็ง เพื่อกระตุ้นให้เศรษฐกิจขยายตัว